**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. március 21-i nyilvános ülésére**

**TÁRGY:**

**Döntés a TOP-Plusz 3.1.3-23 számú, „Helyi humán fejlesztések” című pályázati felhívásra pályázat benyújtásáról**

**ELŐADÓ:**

Druskoczi Tünde

polgármester

Tisztelt Képviselő-testület!

Megjelent a TOP Plusz 3.1.3-23 számú, „Helyi humán fejlesztések” című pályázati felhívás, amire települési önkormányzat önállóan vagy konzorciumi formában nyújthat be támogatási kérelmet. A felhívás meghirdetésekor a támogatásra rendelkezésre álló tervezett keretösszeg 72.911.888.642 Ft, melyből minimum 269 db, maximum 711 db projekt kaphat vissza nem térítendő támogatást. A projekt 100 %-os támogatottságú és minimum 20.000.000 Ft, maximum 2.978.360.000 Ft összegre lehet pályázni. A pályázat benyújtásának határideje 2024. április 30.

Az önállóan támogatható tevékenységek:

1. Szociális alapszolgáltatásokhoz és gyermekjóléti alapellátásokhoz kapcsolódó szemléletformálás
2. Közösségi programok a hátrányos helyzetű csoportokat érintően a társadalmi befogadás, társadalmi kohézió és identitás, munkaerő-piaci kompetenciák, együttműködés erősítésére
3. Szolgáltatásokhoz való hozzáférés javítása, összehangolása
4. Egészségfejlesztés és egészségügyi prevenciós programok szervezése, a programokra való eljutás segítése

A pályázatnak köszönhetően Balatonberény Község Önkormányzatának lehetősége lenne a lakosság együttműködését dinamizáló és fenntartó közösségi akciók, tevékenységek, események, programok, rendezvények megvalósítására. A pályázati célokat figyelembe véve elsősorban a hátrányos helyzetű célcsoportoknak, a gyermekeknek, az időseknek és a nőknek szóló programokat, táborokat, ismeretterjesztő előadásokat tudnánk szervezni a településen, illetve nagy hangsúlyt fektetnénk az egészségfejlesztésre, betegségmegelőzésre is.

A sikeres pályázat érdekében felvettük a kapcsolatot a helyi civil szervezetekkel és intézményekkel, és megkértük őket, hogy a pályázat szakmai tartalmának egyeztetésében és a feladatokban működjenek közre. 2024. február 14-én megtartottuk első egyeztető ülésünket, és az ott megjelent civil szervezetek, valamint intézmények képviselői deklarálták, hogy munkacsoportként dolgoznak tovább a programok tervezésében és a pályázati anyag összeállításában.

A pályázati felhívás az előterjesztés részét képezi. Kérem a tisztelt képviselő-testületet, hogy fogadja el az alábbi határozati javaslatot.

**Határozati javaslat:**

**Balatonberény Község Önkormányzat Képviselő-testületének…/2024.(III.21.) határozata a TOP\_Plusz-3.1.3-23 számú, „Helyi humán fejlesztések" című pályázaton való részvételről**

1. Balatonberény Község Önkormányzatának Képviselő-testülete a szóbeli tájékoztatást megismerte, megtárgyalta és a TOP\_Plusz-3.1.3-23 számú, „Helyi humán fejlesztések" című pályázaton való részvétel mellett dönt.
2. A Képviselő-testület felkéri a polgármestert az a) pont szerinti cél megvalósítása érdekében a pályázati tervek elkészíttetésével és a pályázat benyújtásával.

**Határidő**: értelem szerint

**Felelős:** Druskoczi Tünde polgármester

Balatonberény, 2024. február 29.

Druskoczi Tünde sk.

polgármester