# ELŐTERJESZTÉS



**BALATONBERÉNYKÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2024. március 21-i

NYILVÁNOS ÜLÉSÉRE

**TÁRGY:**

**A községi strand működéséről szóló önkormányzati rendelet felülvizsgálata I. forduló**

**ELŐADÓ:**

**Véghelyi Róbert**


**Kft. ügyvezető**

**Tisztelt Képviselő-testület!**

**Előzmények:**

Az utóbbi években megfigyelhető tendencia, hogy a strandbevételek emelkedése nem tudja követni a költségeink növekedését. A költségeink jelentős részét a munkabérek teszik, amelyek folyamatosak a szezonban, viszont a bevétel nagyon függ az időjárástól. Egy-egy hétvégi esős nap a főszezonban milliós bevétel kiesést jelent. Minden költségünk emelkedik évről-évre. 2021-2023 közötti időszakban a tisztítószerek például +30-35%-kal emelkedtek. Összességében a költségeink az utóbbi két évben évente +20, 30%-kal növekedtek. A bevételeket tekintve az évenkénti áremelések miatt forintálisan nőttek a bevételek, azonban ha a vendégszámokat nézzük, akkor a 2023-as évben visszaesés volt tapasztalható. Én úgy látom, hogy a vendégszokások is átalakultak. A reggeli időszakban később kezdenek el jönni a vendégek. Ez amiatt is van, hogy sokszor nagyon kiszámíthatatlan az időjárás. Délután viszont egyre kitolódik a strandolási időtartam és, főleg 18:00h után nagyon sok vendég érkezik, akik ingyen használják a strandot. A mentős 19:00h-ig van, a medence 18:30h körül zár, a vizesblokkok 20:30-21:00h-ig nyitva vannak, így lényegében 18:00-19:00h között majdnem a teljeskörű szolgáltatást igénybe tudja venni az a vendég, aki ingyenesen jön be. **Azt javaslom, hogy csúsztassuk el a pénztár nyitvatartási idejét 1 órával, amely így a szezonban naponta 9:00-19:00h között lenne nyitva, a délutáni jegyárak esetében pedig maradjon a 16 órától induló kedvezményes időszak.** A vízimentős szintén 9:00-19:00 óra között lenne, így az ő költségét tekintve pedig 1 órával kevesebbet kellene fizetnünk naponta. Ez egy szezonra vetítve kb. bruttó 290 ezer forint költségcsökkenést jelentene. Az árak mértékét tekintve a Képviselő-testülettel folytatott informális megbeszélésen az a konszenzus született, hogy **ne legyen az idei évben áremelés, amit marketing szempontból is ki lehetne használni, de az ülésen szintén megvitatás tárgyát kell, hogy képezze a jegyárak esetleges megemelése, vagy változatlanul hagyása.**

**Eladott jegyek megoszlása**



A Képviselő-testülettel történt informális egyeztetést követően a következő koncepció alakult ki a jegyárakra vonatkozóan:

| **Belépő megnevezése** | **Felnőtt** | **Gyermek** | | **Családi** | **Érvényesség** |
| --- | --- | --- | --- | --- | --- |
| **Napi jegy** | 1 200 Ft | 700 Ft | | 3 200 Ft  ( maximum két felnőttre és 3 gyermekre vonatkozik) | érvényes a megvásárlás napján 9:00-19:00 óráig |
| **Délutáni jegy** | 600 Ft | 400 Ft | | - | érvényes 16:00 órától 19:00 óráig |
| **Heti jegy** | 6 000 Ft | 3.600 Ft | | 15 000 Ft  ( maximum két felnőttre és 3 gyermekre vonatkozik) | érvényes a megvásárlás napjától számított 7 napig |
| **Havi jegy** | 20 000 Ft | 12.000 Ft | | 45 000 Ft  ( maximum két felnőttre és 3 gyermekre vonatkozik) | érvényes a megvásárlás napjától számított 30 napig |
| **Szezonjegy** | 36 000 Ft | 24.000 Ft | |  | érvényes a strand éves nyitvatartási ideje alatt |
| **Állandó lakosok szezonális strandbelépőjének készítési díja** | | | 1 000 Ft/fő | | |
| **Állandó lakos szezonális strandbelépőjének érvényesítési díja** | | | 2 000 Ft/fő/év | | |
| **Pótdíj jogosulatlan belépés esetén** | | | 5 000 Ft/alkalom | | |
| **Napozóágy** | | | 1 200 Ft + 1000 Ft kaució/nap | | |
| **Értékmegőrző** | | | 500 Ft + 1 000 Ft kaució/nap | | |
| **Kabin** | | | | | |
| **Napi** | | | 1 000 Ft + 1 000 Ft kaució érvényes a megvásárlás napján 9:00 – 19:00 óráig 4 | | |
| **heti** | | | 5 000 Ft + 1 000 Ft kaució érvényes a megvásárlás napjától számított 7 napig | | |
| **havi** | | | 16 000 Ft + 1 000 Ft kaució érvényes a megvásárlás napjától számított 30 napig | | |
| **Hangosbemondó használata reklámszöveg bemondására** | | | 1 000 Ft/perc | | |

* A gyermekjegy a 4 év felett, de 14. életévet be nem töltött személyekre vonatkozik.
* 4 éven aluli gyermek a strandot ingyenes veheti igénybe
* A családi jegytípusok maximum két felnőttre és 3 gyermekre vonatkoznak.
* Napi jegy megváltása esetén 20 főt elérő szervezett csoport esetén 1 fő, 20 fő felett minden megkezdett 10 fő után további 1 fő részére a belépés ingyenes.
* A strandi sporteszközök, napozóágyak kölcsönzésére előfoglalási lehetőséget biztosítunk. A foglalás telefonos módon lehetséges a +36 30 902 9599-es telefonszám hívásával.

Az építményadót fizető adóalanyok részére 2023. évben személyenként 14 db fehér színű karszalagot juttatunk, ami bárki által felhasználhatóan 14 alkalommal ingyenes belépést biztosított a strand területére. (296 fő vette igénybe).

Javaslom, hogy a T. Képviselő-testület a fenti kedvezményt is szíveskedjen megvitatni, az esetleges módosító javaslatait megtenni.

Balatonberény, 2024. március 14.

Véghelyi Róbert sk.

ügyvezető